《鸡冠花》
宋代·董嗣杲

晴芳掩映宋窗曛，丑瓣攒鳞斗野云。
艳挺双头谁立异，名侪五德自为群。
丹裳浥露承秋重，赤帻临风唱晓分。
函谷关前如有此，不鸣惟恐误田文。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。